  Llevaron el arca de Dios y la colocaron en medio de la tienda que David había hecho levantar para ella. Ofrecieron holocaustos y sacrificios de comunión en presencia de Dios.  Al acabar de ofrecerlos, David bendijo al pueblo en nombre del Señor,  y distribuyó a cada uno de los israelitas presentes –hombres y mujeres– un pedazo de pan, un trozo de carne, y uvas pasas.  David designó a los levitas encargados del servicio del arca del Señor, con la misión de invocar, glorificar y alabar al Señor, Dios de Israel.  El jefe era Asaf, el segundo Zacarías, y después Uziel, Semiramot, Yejiel, Matatías, Eliab, Benayas, Obededón y Yeiel, como arpistas y citaristas, mientras Asaf era cimbalista.  Los sacerdotes Benayas y Yajaziel tocaban sin pausa las trompetas ante el arca de la alianza de Dios.  Fue aquel día cuando David encargó por primera vez a Asaf y a los demás sacerdotes que alabaran así al Señor:  Den gracias al Señor, invoquen su nombre, publiquen entre los pueblos sus proezas.  Cántenle, toquen en su honor, proclamen sus maravillas,  gloriénse de su santo nombre, que se alegren los que buscan al Señor.  Recurran al Señor y a su poder, busquen su rostro sin descanso.  Recuerden las maravillas que hizo, sus portentos y sus justas decisiones.  Descendencia de Israel su siervo, hijos de Jacob, su elegido:  el Señor es nuestro Dios, en toda la tierra están en vigor sus decretos.  Recuerden su alianza eternamente, la palabra dada por mil generaciones,  el pacto concluido con Abrahán, y el juramento que hizo a Isaac;  todo lo estableció como ley para Jacob, como alianza eterna para Israel,  diciendo: «Te daré la tierra de Canaán, como lote de tu herencia».  Cuando eran tan sólo un puñado de gente extranjera en aquel país,  cuando iban vagando de nación en nación, y pasaban de un reino a otro pueblo,  no permitió que nadie los oprimiera, y por su causa castigó a reyes:  «¡No toquen a mis ungidos, no hagan daño a mis profetas!»  Que toda la tierra cante al Señor, celebren día tras día su victoria.  Propaguen su grandeza entre las naciones, sus maravillas entre todos los pueblos.  Porque el Señor es grande y digno de alabanza, más temible que todos los pueblos.  Pues los dioses de las naciones son pura apariencia, pero el Señor hizo los cielos.  Majestad y esplendor están en su presencia, poder y belleza en su morada.  Pueblos todos de la tierra, reconozcan la gloria y el poder del Señor,  Reconozcan que su nombre es glorioso, entren en su presencia trayéndole ofrendas, adoren al Señor en su templo.  Tiemble en su presencia la tierra; él aseguró el mundo para que permanezca firme.  Que se alegren los cielos, y se regocije la tierra; digan a las naciones: «el Señor es Rey».  Que resuene el mar y cuanto lo llena, que exulten los campos con todos sus frutos,  que aclamen los árboles del bosque ante el Señor que viene a gobernar la tierra.  Den gracias al Señor, porque es bueno, porque es eterno su amor,  y digan: «Señor, Dios nuestro, sálvanos, reúnenos y sálvanos de entre las naciones, para que podamos celebrar tu santo nombre y cantar tu alabanza».  ¡Bendito sea el Señor, Dios de Israel, desde siempre y por siempre. Y diga todo el pueblo: «¡Amén! ¡Aleluya!»  David dejó allí como encargados del arca de la alianza del Señor a Asaf y a sus hermanos levitas, a los que confió el servicio permanente del arca, según el ritual cotidiano;  dejó también a Obededón, y sus sesenta y ocho parientes; Obededón, hijo de Yedutún, y Josá eran porteros.  Como encargados de la tienda del Señor en el santuario de Gabaón dejó a Sadoc y a sus parientes los sacerdotes,  con la misión de ofrecer permanentemente, mañana y tarde, sacrificios sobre el altar de los holocaustos, según está escrito en la ley que el Señor dio a Israel.  Los acompañaban Hemán, Yedutún y todos los elegidos nominalmente para cantar al Señor lo de: «porque es eterno su amor».  Tenían consigo las trompetas, los címbalos y los instrumentos con que debían acompañar las alabanzas de Dios. Los hijos de Yedutún eran los porteros.  Después cada uno regresó a su casa y también David fue a bendecir la suya.
  Ahinatan Diospa arcanta apaykurqanku, hinaspa Davidpa wakichisqan karpa ukhuman churaykurqanku. Chaymantataq ruphachina sacrificiota sumaq kawsay sacrificiotawan Diosman haywarqanku.  Chay sacrificiokunata haywayta tukuspañan, Davidqa Señor Diospa sutinpi llaqtata samincharqan.  Hinallataq llapan Israel runakunaman warmimanpas qharimanpas sapankaman rakichirqan t'antata, dátil nisqa ruru k'umpata pasas k'umpatawan.  Chaymantataq Davidqa Señor Diospa arcanpa ñawpaqenpi Leví runakunata serviqpaq churarqan, Israelpa Diosnin Señorta yupaychanankupaq, hatunchanankupaq, paymanta mañakunankupaq ima.  Asafmi umalli karqan, payman qatiqtaq Zacarías, yanapaqninkunataq Jeiel, Semiramot, Jehiel, Matatías, Eliab, Benaía, Obed-edom, Jeielpiwan. Paykunan tocarqanku tawtinkukunata arpakunata ima, Asaftaq platillota tocarqan.  Sacerdotekunataq Benaiaspiwan Johazielpiwan Diospa rimanakuynin arcaq ñawpaqenpi tukuy tiempo cornetata tocanankupaq churasqa karqanku.  Chay p'unchaymi Davidqa unancharqan Asafpa wawqenkunapiwan Señor Diosman yupaychaykunata takinankupaq.  ¡Señor Diosman graciasta qoychis! ¡Paymanta mañakuychis! Ruwasqankunata llaqtakunaman willaychis.  Señor Diosman takiychis, payman yupaychaykunata takiychis, tukuy musphana ruwasqankunamanta willakuychis.  Ch'uya sutinpi kusikuychis, Señor Diosta yupaychaqkunaqa sonqoykichispi kusikuychis.  Señor Diosmanta mañakuychis kallpachanasuykichispaq, Señor Diosmanqa qayllaykullaychispuni.  Señor Diospa musphana ruwasqankunata yuyariychis, milagronkunata, chaninchayninkunata yuyariychis,  qankuna Diospa kamachin Israelpa mirayninkuna, Señor Diospa akllakusqan Jacobpa churinkuna.  Paymi Diosninchis Señor Diosqa, paymi kay pachantin kamachiqqa.  Wiñaypaq rimanakuyninta yuyaychis, waranqa miraypaq kamachikusqan simitapas yuyaychis,  Abrahamwan rimanakusqanta yuyaychis, Isaacman jurasqanta yuyaychis.  Chaytan Señor Diosqa Jacobpaq unancharqan, Israelpaq wiñay rimanakuyta churaspa nirqan:  Qanmanmi qosqayki Canaán hallp'ata, chaymi kanqa herenciaykichis, nispa.  Paykunaqa pisi runakunallan karqanku, wak llaqtayoq hinan chay hallp'api pisilla karqanku.  Huk suyumanta huk suyumanmi purirqanku, huk llaqtamanta huk llaqtamanmi rirqanku.  Señor Diosqa manan piqpa sarunchanantapas munarqanchu, paykuna hawan reykunata anyaspa nirqan:  Akllakusqaykunataqa aman llamiykunkichischu, profetaykunataqa aman imanankichispaschu, nispa.  Llapan kay pacha, Señor Diosman takiychis, qespichiwasqanchista sapa p'unchay willaychis.  Qhapaq-atiyninta runakunaman willaychis, musphana ruwasqankunatapas llapan llaqtakunaman willaychis.  Hatunmi Señor Diosqa, yupaychana hinapuni, llapan dioskunamanta aswan manchana.  Llaqtakunaq llapan diosninqa idolokunan, Señor Diosmi ichaqa hanaq pacha kamaq.  Paytaqa lliphlli-kaywan manchana-atiywanmi muyuykun, wasintaqa atiywan kusikuywanmi hunt'aykun.  Llapa suyu ayllukuna, Señor Diosta niychis: ¡Qanmi qhapaqqa atiyniyoqqa kanki!  ¡Sutiykiqa hatunchasqan! nispa. Ñawpaqenman asuykuychis ofrendakuna aparisqa, ch'uya p'achantin Señor Diosman qonqoriykukuychis.  Kay pacha runakuna, Señor Diospa ñawpaqenpi khatatataychis. Teqsimuyuqa allin takyachisqan, manataqmi kuyurinmanchu.  Hanaq pachapas kusikuchun, kay pachapas q'ochukuchun, suyukunamanpas paykuna willarichun: ¡Señor Diosmi kamachikushan! nispa.  ¡Lamar-qocha qaparichun, llapan chaypi kaqkunapas! ¡Campokuna kusikuchun, llapan chaypi kaqkunapas!  Sach'a-sach'api mallkikunan takinqaku, Señor Diospa ñawpaqenpin kusikuymanta takinqaku, Señor Diosmi hamushan kay pachata kamachinanpaq.  Señor Diosta yupaychaychis, payqa allinmi, munakuyninqa mana tukukuqmi.  Waqyakuychis: ¡Qespichiq Diosnillayku, qespichiwayku! Huñuykuwayku, hinaspa suyukunamanta qespichiwayku ch'uya sutiykita hatunchanaykupaq, q'ochukuspayku qanta yupaychanaykupaq, nispaykichis.  Wiñaymanta wiñaykama saminchasqa kachun Israelpa Diosnin Señorqa, nispa. Hinan llapan runakuna nirqanku: –¡Amén! ¡Señor Diosqa yupaychasqa kachun! nispanku.  Davidmi Asafta llank'aq-masinkunatawan saqerqan Señor Diospa rimanakuynin arca qayllapi tukuy tiempo servinankupaq, sapa p'unchay imaynatachus ruwanankuta hina.  Saqellarqantaq Obed-edomta soqta chunka pusaqniyoq llank'aq-masinkunatawan paykunata yanapanankupaq. Jedutunpa churin Obed-edomqa Hosapiwanmi punku qhawaq karqanku.  Sacerdote Sadoctataq llank'aqmasin sacerdotekunatawan saqerqan Gabaonpi yupaychana cheqaspi Señor Diospa karpan qayllapi.  Paykunan Señor Diosman ruphachina sacrificiota tukuy tiempo tutamantapas tardepas haywananku karqan ruphachina altar patapi, Señor Diospa Israelta tukuy kamachisqan qelqaman hina.  Paykunawanmi karqan Hemanpas Jedutunpas Señor Diosta yupaychanapaq wakin sutinmantakama akllasqakunapas. Paykunaqa Señor Diosta yupaycharqanku wiñay munakuyninmantan.  Hemanpiwan Jedutunpiwanmi cornetata, platillotawan tocarqanku, yupaychaykunata takinapaq wakin tocanakunatawan. Jedutunpa churinkunaqa punku qhawaqmi karqanku.  Chay qhepatataq llapa runakuna sapanka wasinkuta ripurqanku, Davidpas ripullarqantaq familianta saminchananpaq.